**Riku Pitkänen** (s. 18. heinäkuuta 1991 Suolahti) on suomalainen jääkiekkoilija. Hän siirtyi 2020 syksyllä toistaiseksi voimassa olevalla sopimuksella Suolahden Urhoon, joka pelaa II-divisioonassa. Pitkänen on pelipaikaltaan keskushyökkääjä, mutta osaa pelata myös laidassa.

Ura
---

Pitkänen on Suolahden Urhon kasvatti. Hän siirtyi C-juniori-ikäisenä JYPiin. Pitkänen ylsi seurassa joukkueensa sisäisen maalipörssin voittoon kaudella 2006–2007 C-nuorten SM-sarjan runkosarjassa kahdeksalla osumallaan Mikko Salmion kanssa sekä kaudella 2007–2008 B-nuorten I-divisioonan runkosarjassa 20 osumallaan. Hän voitti kauden 2010–2011 päätteeksi A-nuorten Suomenmestaruuden.

Kaudeksi 2011–2012 Pitkänen siirtyi try-outin kautta vuoden mittaisella sopimuksella Mestis-joukkue JYP-Akatemiaan. Hänen tulokaskautensa toi siellä 42 runkosarjaottelussa tehot 7+8=15. Kaudella 2012–2013 Pitkänen oli JYP-Akatemian toiseksi paras pistemies Oula Palveen jälkeen tehoilla 14+17=31. Kaudella 2013–2014 hän nousi joukkueen kapteenistoon ja oli Akatemian paras pistemies ja syöttäjä tehoilla 16+23=39. Pitkänen siirtyi kaudeksi 2014–2015 vuoden mittaisella sopimuksella Mikkelin Jukureihin. Hän voitti kauden päätteeksi Mestiksen-mestaruuden.

Kaudeksi 2015–2016 Pitkänen Mestis-joukkue KeuPa HT:hen SM-liigajoukkue Rauman Lukon 1+1-vuotisella sopimuksella kiinnittämänä sopimuspelaajana. Hän teki pääsarjadebyyttinsä Lukossa Mestarien liigassa 27. elokuuta 2015 sveitsiläistä Fribourg-Gottéronia vastaan. SM-liigadebyyttinsä Pitkänen teki runkosarjan avauskierroksella 11. syyskuuta 2015 paikallisvastustaja Porin Ässiä vastaan. Hän sai ottelussa jääaikaa 5.52 minuuttia. Pitkänen pelasi kauden aikana Lukon liigajoukkueessa kaikkiaan yhden runkosarja- ja kolme CHL-ottelua. Hän pelasi suurimman osan kaudestaan KeuPassa.

Pitkänen palasi kaudeksi 2016–2017 vuoden mittaisella sopimuksella JYP-Akatemiaan. Siirron taustalla oli myös hänen liikuntatieteiden opintonsa Jyväskylän yliopistossa. Pitkänen nimettiin JYP-Akatemian kapteeniksi. Hän voitti joukkueen sisäisen piste- ja syöttöpörssin tehoilla 11+26=37. Akatemian kausi päättyi kuitenkin putoamiseen Suomi-sarjaan ja tämän myötä koko joukkueen toiminnan lopettamiseen.

Kaudeksi 2017–2018 Pitkänen siirtyi vuoden mittaisella sopimuksella Tanskan Metal Ligaenin Herning Blue Foxiin. Hän voitti pudotuspeleissä joukkueen sisäisen tehotilaston lukemalla +8. Pitkänen voitti kauden päätteeksi hopeaa. Kaudeksi 2018–2019 hän siirtyi samassa sarjassa pelaavan Rødovre Mighty Bullsin riveihin.

Muuta
-----

Pitkäsen serkku Petri pelaa maalivahtina KeuPa HT:n Mestis-joukkueessa. Serkukset pelasivat siellä samaan aikaan kaudella 2015–2016 sekä aiemmin JYPin junioreissa.

Riku Pitkänen harrasti lapsena Suolahden Urhossa myös painia, hiihtoa ja yleisurheilua sekä jalkapalloa, jonka hän lopetti C-juniori-ikäisenä siirryttyään JYPiin.

Tilastot
--------

|   |   | Runkosarja |   | Pudotuspelit |
| --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM |
| 2011–2012 | JYP-Akatemia | Mestis | 42 | 7 | 8 | 15 | 10 | – | – | – | – | – |
| 2012–2013 | JYP-Akatemia | Mestis | 48 | 14 | 17 | 31 | 12 | – | – | – | – | – |
| 2013–2014 | JYP-Akatemia | Mestis | 56 | 16 | 23 | 39 | 28 | – | – | – | – | – |
| 2014–2015 | Jukurit | Mestis | 39 | 13 | 11 | 24 | 14 | 9 | 2 | 3 | 5 | 0 |
| 2015–2016 | Lukko | SM-liiga | 1 | 0 | 0 | 0 | 0 | – | – | – | – | – |
|  | KeuPa HT | Mestis | 49 | 6 | 14 | 20 | 12 | 6 | 0 | 0 | 0 | 2 |
| 2016–2017 | JYP-Akatemia | Mestis | 48 | 11 | 26 | 37 | 28 | – | – | – | – | – |
| 2017–2018 | Herning Blue Fox | Tanska | 50 | 15 | 19 | 34 | 22 | 16 | 1 | 10 | 11 | 6 |
| 2018–2019 | Rødovre Mighty Bulls | Tanska | 38 | 5 | 12 | 17 | 20 | 6 | 1 | 2 | 3 | 2 |
| 1 kausi | yhteensä | SM-liiga | 1 | 0 | 0 | 0 | 0 | – | – | – | – | – |
| 2 kautta | yhteensä | Tanska | 88 | 20 | 31 | 51 | 42 | 22 | 2 | 12 | 14 | 8 |
| 6 kautta | yhteensä | Mestis | 282 | 67 | 99 | 166 | 94 | 15 | 2 | 3 | 5 | 2 |

Lähteet
-------

* Riku Pitkänen The Internet Hockey Databasessa (englanniksi)
* Riku Pitkänen Eurohockey-sivustolla (englanniksi)
* Riku Pitkänen *Elite Prospects*. Everysport Media Group AB.  (englanniksi)

### Viitteet

1. 1 2 3 4  Leinonen, Otto: Mestis-tähdet tutuksi: Opiskeleva kapteeni Pitkänen: "Ei politiikan luennolla karvauspelaaminen pyöri mielessä" *Jatkoaika.com*.  22.1.2017. Jatkoaika r.y. Viitattu 23.1.2017.
2. ↑  Rossi, Aki: Riku Pitkäsen esikoinen syntyi ajallaan *Jatkoaika.com*.  12.10.2011. Jatkoaika r.y. Viitattu 19.9.2015.
3. 1 2 3  Riku Pitkänen *Elite Prospects*. Everysport Media Group AB.  (englanniksi)
4. ↑  JYP-Akatemialle sopimuksia ja kapteenisto *Jatkoaika.com*.  11.9.2011. Jatkoaika r.y. Viitattu 19.9.2015.
5. ↑  Jukurit julkaisi joukkueensa rungon *Jatkoaika.com*.  21.5.2014. Jatkoaika r.y. Viitattu 19.9.2015.
6. ↑  KeuPaan uusia kasvoja ja vanhoja jatkajia *Jatkoaika.com*.  11.5.2015. Jatkoaika r.y. Viitattu 19.9.2015.
7. ↑  Gamecenter *championshockeyleague.net*.  27.8.2015. Champions Hockey League (CHL) AG.  Arkistoitu 15.2.2016. Viitattu 19.9.2015. (englanniksi)
8. ↑  Ottelutilastot *liiga.fi*.  11.9.2015. Jääkiekon SM-liiga Oy. Viitattu 19.9.2015.
9. ↑  Pitkänen ja Luhtalampi suuntaavat Jyväskylään *Jatkoaika.com*.  14.7.2016. Jatkoaika r.y. Viitattu 14.7.2016.
10. ↑  JYP-Akatemia on Instagram
11. ↑  Pitkänen ja Silfver suuntaavat Tanskaan *Jatkoaika.com*.  2.6.2017. Jatkoaika r.y. Viitattu 6.6.2017.
12. ↑  Skriko bringer finsk sisu til Blue Fox *bluefox.dk*.  2.6.2017. Blue Fox Herning AS.  Arkistoitu 5.6.2017. Viitattu 2.6.2017. (tanskaksi)
13. ↑  Finsk forward til Mighty Bulls *mightybulls.dk*.  24.8.2018. Rødovre Mighty Bulls ApS. Viitattu 24.8.2018. (tanskaksi)